АҞӘА, ажьырныҳәа 22 — Sputnik. "Зых иақәиҭу шьамтәылатәи ар" акурдцәа рпартиа PYD апозициақәа ирыжәлоит ҳәа адырра ҟанаҵеит РИА Новости амаҵзура Anadolu адыррақәа шьаҭас иҟаҵаны.
Уаанӡа Ҭырқәтәыла Ахада Реджеп Таиип Ердоган аҳәамҭа ҟаиҵахьан ҭырқәтәылатәи ар шьамтәылатәи Африн аҟны аоперациа шхацнаркыз. Аамҭақәак рышьҭахь ҭырқәтәылатәи АИх адырра ҟарҵеит Ҭырқәтәыла ар Африн иҟоу PYD апозициақәа аҳауаҟынтә ирылахысуа ишалагаз.
Ахаша, Ҭырқәтәыла Аԥыза-министр Бекир Боздаг аҳәамҭа ҟаиҵеит абри аганахь ала Москвеи Вашингтони дареи аиҿцәажәарақәа шрымаз.
Шьамтәылатәи акурдцәа рырратә еиҿкаара YPG, Ҭырқәтәыла террористтә еиҿкаароуп ҳәа ирыԥхьаӡоит.